Subject: Kooskõlastuse küsimine
From: "Merili Lillemets" <[email-masked]>
To: <[email-masked]>
Date: Thu, 9 Jan 2025 15:19:34 +0200

Tere!

Keskkonnaamet koostöös Tartu Ülikooli kahepaiksete ekspertidega plaanivad 
aastatel 2021-2026  LIFE-IP projekti “Metsa- ja põllumajandusmaastike 
terviklik majandamine Natura 2000 elupaikade ja liikide kaitsestaatuse 
parandamiseks” raames taastada Eestimaa erinevates piirkondades 100 
väikeveekogu. Tegevuse eesmärgiks on eeskätt mudakonna ja harivesiliku, aga 
ka teiste kahepaiksete elutingimuste parandamine neile sobivates veekogudes. 
Just heas seisus (puhtaveeliste, päikesepaisteliste, kalavabade) 
väikeveekogude vähesus on üheks peamiseks põhjuseks, miks need liigid on 
haruldaseks muutunud ja miks nende arvukus väheneb.

Projekti esimeses etapis valisime liikide eelnevate leiuandmete ja 2024. 
aasta juunikuus tehtud välitööde käigus välja taastamiseks sobivad 
väikeveekogud. Nende valikul lähtusime sellest, et mudakonna teadaolevad 
sigimisveekogud jääksid taastatavate veekogude lähedusse. Samuti võtsime 
arvesse nende liikide elupaiganõudlust ja veekogude taastamise tehnilisi 
võimalusi. Eesmärgiks on, et tekib laugete kallastega umbes 1-1,5 m (oleneb 
mineraalse pinnasekihi sügavusest) sügavune väikeveekogu.

Kaks nimetatud taastatavatest veekogudest Valga-Arula 5 maaüksusel Ristimäe 
(63601:001:0061) Arula külas, Otepää vallas, Valga maakonnas ja Võru-Haanja 
5 maaüksusel Võru tee 5 (18101:001:0073), Haanja külas Rõuge vallas Võru 
maakonnas jäävad teekaitsevööndisse.

Planeeritavad tegevused: Väikeveekogude puhastamine setetest ja orgaanikast 
kuni mineraalse kihini, kuid mitte sügavamale kuni 1,5 m. Võsa eemaldamine 
ja veekogude põhjast/kaldalt võsa juurimine.

Kirjaga on kaasa lisatud veekogude asendiplaanid.

Maaomanike nõusolekud väikeveekogude puhastamiseks on küsitud ning 
maaomanikud on tegevustega nõustunud.

Palume Transpordiameti kooskõlastust planeeritavatele töödele Valga-Arula 5 
ja Võru-Haanja 5  väikeveekogudel.

Palume esmast seisukohta e-kirja teel hiljemalt 24.01.2025.

Täpsustavate küsimuste puhul võtke julgelt ühendust.

Lugupidamisega

Merili Lillemets

Projekti peaspetsialist

LIFE-IP ForEst&FarmLand | Loodusrikas Eesti

Keskkonnaamet

Suur3, 48306 Jõgeva

+372 5650 2241/  <mailto:[email-masked]> 
[email-masked]